

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-765-С/20/21-1, О.С.

Датум: 15.01.2021. године

**ДРАГОСЛАВ КАБИЋ**

Народни посланик у Народној скупштини Републике Српске

**Предмет:** Мишљење, доставља се

Републичка комисија за утврђивање сукоба интереса у органима власти Републике Српске (у даљем тексту: Комисија) је 30.12.2020. године запримила захтјев за давање мишљења од стране Драгослава Кабића, народног посланика у Народној скупштини Републике Српске, а који се обратио Комисији ради добијања мишљења у вези са питањем да ли би као народни посланик у Народној скупштини Републике Српске био у сукобу интереса ако би био именован за начелника одјељења за стамбено комуналне послове у градској управи Приједор.

Сходно наведеном, Kомисија, на основу члана 16. став 4. Закона о спречавању сукоба интереса у органима власти Републике Српске („Службени гласник Републике Српске“, бр. 73/08 и 52/14) даје следеће мишљење:

Kомисија, на основу члана 16. став 4. Закона о спречавању сукоба интереса у органима власти Републике Српске, поступа по овом закону и на основу њега даје мишљење.

Законом о спречавању сукоба интереса у органима власти Републике Српске, по којем је Комисија дужна да поступа, **није предвиђен сукоб интереса** у случају обављања мандата изабраних представника и позиције службеника на локалном нивоу.

## Међутим, Комисија напомиње да су из досадашње праксе и искуства одређени органи одузимали мандат без да су обавјештавали странку и да је странка имала могућност да ријеши сукоб интереса у року од 30 дана. Значи, странкама је било одузето право да учествују у поступку, а што је једно од основних људских права. У случају да се ово понови, Комисија ће ово изнијети пред институцију Омбудсмена и друге институције које се баве људским правима, као и пред цијелу јавност у БиХ.

## Европска конвенција о људским правима из 1953. године, која се директно примјењује у БиХ, у свим својим дијеловима штити људска права, а нарочито пред правосудним органима и другим институцијама у правним поступцима. Нарочито се то односи на члан 6. који се односи на правично суђење којим је прописано да свако има право на правично суђење и јавну расправу у разумном року пред независним и непристрасним, законом установљеним судом.

## Кршење ове Конвенције није дозвољено, те све чланице потписнице сносе одговорност за њено поштовање. Поред тога, Комисија ће за случај повреде конвенције алармирати цијелу јавност у БиХ, као и релевантне институције које се баве заштитом људских права.

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Драгослав Кабић
2. У спис предмета
3. а/а